கேள்வி: தரண் குமார் - திரைப்பட பின்னணி இசை பற்றி தகவல் சொல்.
பதில்: தரண், கல்லூரியில் பயின்ற காலத்தில் இசை நிகழ்ச்சிகளில் கலந்துகொண்டார், இயக்குநர் பாக்யராஜ் மகள் சரண்யா பாக்யராஜ் இவருடன் படித்தார். 2005இல் ஒரு இசையமைப்பாளராக திரைத்துறையில் நுழைந்தார். சரண்யா பாக்யராஜின் அறிமுகத்தின் காரணமாக, அவரின் தந்தை இயக்கிய பாரிஜாதம் (2006 திரைப்படம்) படத்தின் இசையமைப்பாளராக பரிந்துரைத்தார். அந்த படத்தின் பாடலான "உன்னைக் கண்டேன்" பாடல் அந்த ஆண்டின் சிறந்த பத்து பாடல்களில் ஒன்றாக பட்டியலிடப்பட்டது. படத்துக்கு விமர்சன எழுதிய சிஃபி, தரணின் பாடல்களும், பின்னணி இசையும் படத்தின் "ஒரு முக்கிய சிறப்பம்சமாக" குறிப்பிட்டது. இது வணிக ரீதியாகவும் வெற்றியாகவும் ஆனது. புதுமுகங்கள் நடித்த குறைந்த செலவில் எடுக்கப்பட்டசிவி என்ற திகில் படம் இவரது அடுத்த படமாகும். இந்த படத்தின் பாடல்கள் நேர்மறையான விமர்சனங்களைப் பெற்றது. அதே நேரத்தில் தரணின் பின்னணி இசையும் விமர்சகர்களால் பாராட்டப்பட்டது. இந்த படம், சாதகமான விமர்சனங்களைப் பெற்ற போதிலும், வணிக ரீதியாக மோசமாக தோல்வியடைந்தது. 2009 ஆம் ஆண்டில், இவரது அடுத்த திரைப்படமான லாடம் (திரைப்படம்) படத்தின் பாடல்கள் வெளியிடப்பட்டன. இது ஹிப் ஹாப் இசையை அடிப்படையாகக் கொண்டது, இதில் மலேசிய ராப்பர்கள் டாக்டர் பர்ன் மற்றும் எம்ஸி ஜெஸ் ஆகியோர் இடம்பெற்றிருந்தனர். பிரபு சாலமன் இயக்கிய இப்படமும் பாக்ஸ் ஆபிஸ் குண்டு மாறி இவரது தொழில் வாழ்க்கையின் முன்னேற்றத்துக்கு உதவியது. 2010ஆம் ஆண்டில், தரணின் முதல் வெளியீடான பரத் நடித்த "தம்பிக்கு இந்த ஊரு" படம் வணிக ரீதியான வெற்றியைப் பெறவில்லை. இதன் பிறகு கே. பாக்கியராஜின் சித்து +2 (2010 திரைப்படம்) படத்திற்கு இசையமைத்தார். படத்தின் இசை 2009இல் வெளியிடப்பட்டது. இதறகாக இவர் இசையமைப்பாளர் யுவன் சங்கர் ராஜா, இயக்குநர் வெங்கட் பிரபு ஆகியோரை ஒவ்வொரு பாடலைப் பாடச் செய்தார். பிரித்விராஜ் சுகுமாரன் நடித்த ''தி த்ரில்லர்'' படத்தின் மூலம் மலையாளத்தில் அறிமுகமான இவர், சல்சா அடிப்படையிலான காதல்-இசை படமான போடா போடி படத்திற்கு இசையமைத்தார்.